Labu air utawi labu sayur (Lagenaria siceraria) inggih punika salah satunggaling jinis labu ingkang wohinpun ingkang taksih enèm saged dipunjangan lan wohipun ingkang sampun tua saged dipudadosaken wadhah toya, tabung, kanthong hias, utawi dados koteka. Labu air taksih satunggal kulawarga kaliyan beligo lan raosipun inggih meh sami. Déné wujud fisik wohipun inggih manéka warna, saking ingkang wujudipun bunder ngantos dawa lonjong.
Tuwuhan punika dipunmangertosi minangka salah satunggaling tuwuhan ingkang dipunbudidaya ingkang sampun tua, nanging tuwuhan punika dipuntandur sanès kanggé bahan dhaharan nanging dipun-ginakaken kanggé prabot rumah tangga.
Amargi wujudipun punika, mila prabot laboratorium ingkang wujudipun meh sami kados woh labu air punika mila prabot punika ugi dipunsebat labu, kados ta labu ukur lan labu Erlenmeyer.

Asal lan Pangrembakanipun
Tuwuhan labu air punika kalebet tuwuhan holtikultura ingkang saged tuwuh wonten ing laladan tropis saha subtropis, lan sapunika tiyang kathah ingkang pitados bilih asalipun tuwuhan punika lan pangrembakanipun dipunwiwiti saking Afrika Selatan.
Tuwuhan Labu air punika sampun dipunbudidaya wonten ing Asia, Éropah, lan Amérika lan sampun ewunan taun wonten saderengipun Christophr Columbus manggihaken bawana Amérika.

Titikanipun
Kados anggota sanèsipun saking kulawarga cucurbitaceae, labu air ugi ngewrat kandhungan cucurbitacin ingkang misuwur dados o be cytotoxic. Kandhungan tetracyclic triterpenoid cucurbitacins kamot wonten ing woh- owhan ugi janganan ing kulawarga timun kanthi raosipun ingkang radi pait, lan saged damel sakit padharanipun. Lan ingkang paling temenan saged damel tiyang séda amargi ngunuk jus labu punika.

Pigunanipun

Karibia
Ing Karibia, labu air asring dipun-ginakaken kanggé prabot rumah tangga, kados ta kanggé cangkir, mangkok, utawi baskom lan sadaya prabot ingkang wujudipun nglengkung. Piranti punika ugi saged dipun-ginakaken kanggé wadhah toya, utawi saged dipun-ginakaken kanggé mbeto barang- barang sanèsipun. Ing sapérangan nagara ing Pulo Karibia, labu air dipun-ginakaken kanggé makarya, nglukis, saha ndhekor tas utawi barang sanèsipun ingkang sampun dipungambari lan dipunsade kanggé para turis.
Ing Jamaika, labu air ugi dipun-ginakaken kanggé prabot rumah tangga ingkang nggambaraken gesang ingkang séhat, kados ta kanggé cangkir, mangkok, utawi teko.

Afrika
Ing Afrika, labu air ingkang ugi dipunsebat nkalu ing Kikongo dipun-ginakaken kanggé nglumpukaken saha kanggé nyimpen arak mliginipun ing Provinsi Bandudu, Republik Kongo.
Ing laladan Afrika Barat, labu air aring dipunbolongi lan dipun-ginakaken kanggé prabot khas rumah tangga kanggé ngresiki wos, mbeto toya utawi kanggé wadhah dhaharan. Déné kanggé ukuran ingkang alit dipundinakaken kanggé mangkok kanggé ngunjuk tuak.

Cathetan suku

Woh-wohan